चली आ रही मानसिकता पर सवाल उठाना नया करना है या उसकी और कदम बढ़ाना है। वह समाज में किसी भी स्तर पर हो सकता है। गांधीजी बनाम बिरसा हो या फिर बाबासाब बनाम गांधीजी हो। इस देश की वर्ण व्यवस्था ने जो किया वह किसी से छिपा नहीं हैं। सब कुछ तो उसी का परिणाम है। ऐसे में उसको समाप्त कर एक समता मूलक समाज की बात करना ही नया करना है। आज हमारे तमाम संस्थानों में, लोगों की मानसिकता में वही जड़ता है , जिसको हम कहते कि हमने कानून बनाकर समाप्त कर दिया है। उन्हीं लोगों का वर्चस्व है जो किसी न किसी रूप में समाज में इस तरह की जड़ता को बनाए रखना चाहते हैं। जिसे नये तरह का जातिवाद कहा जा रहा है वह फिर पनप रहा है और राजनीतिक लाभ प्राप्त करने के लिए जिसको बढ़ावा दिया जा रहा है। उसको समझे बगेर इस समाज को समझने में भूल होनी है।